ઉલ્લેખનીય છે કે, સીડબલ્યુસી કોંગ્રેસ પાર્ટીમાં સૌથી મહત્વપૂર્ણ નિર્ણયો લેવાનું અંગ છે. સોનિયા ગાંધી અને મનમોહન સિંહ નવી કોંગ્રેસ વર્કિંગ કમિટીમાં વરિષ્ઠ સભ્યો છે. આ સમિતિ આ વર્ષે યોજાનારી રાજ્યની વિધાનસભાઓની ચૂંટણીઓની સાથે-સાથે 2019ની લોકસભા ચૂંટણી માટે પાર્ટીની કોર ટીમની રચના કરશે. રાહુલ ગાંધીએ તાજેતરમાં 51 સભ્યોની કાર્ય સમિતિ બનાવી હતી, જેમાં 23 સભ્યો, 18 સ્થાયી આમંત્રિત સભ્ય અને 10 વિશેષ આમંત્રિત સભ્ય સામેલ કરવામાં આવ્યા છે. ગત વર્ષે ડિસેમ્બરમાં કોંગ્રેસની કમાન સંભાળનારા રાહુલ ગાંધીએ નવી કાર્ય સમિતિમાં અનુભવી અને યુવા નેતાઓ વચ્ચે સંતુલન જાળવવાનો પ્રયાસ કર્યો છે.